**S. Bernardi Claraevallensis**

**Ad milites Templi de laude novae militiae liber**

**CAPUT SECUNDUM. De militibus Christi**

**Articulus quartus**

**(A)**

At vero Christi milites securi praeliantur praelia Domini sui, quandoquidem mors pro Christo vel ferenda, vel inferenda, nihil habeat criminis. Qui accipit hostis mortem pro ultione, et libentius praebet se ipsum militi pro consolatione. Miles, inquam, Christi securus interimit, interit securior. Dei etenim minister est ad vindictam malefactorum, laudem vero bonorum. Sane cum occidit malefactorem, non homicida, sed plane Christi vindex reputatur. Cum autem occiditur ipse, pervenisse cognoscitur. Mors ergo quam irrogat, Christi est lucrum: quam excipit, suum. In morte pagani christianus gloriatur, in morte christiani Regis liberalitas aperitur. Porro super illo laetabitur justus. De isto dicet homo: Si utique est fructus justo (Psal. LVII, 12). Non quidem vel Pagani necandi essent. Nunc autem melius est ut occidantur, ne forte extendant justi ad iniquitatem manus suas.